text: लखनऊ। उप्र के गोरखपुर स्थित बीआरडी मेडिकल कालेज में कथित रूप से आॅक्सीजन की कमी होने से मासूम बच्चों की हुई मौत के मामले में सूबे के स्वास्थ्य मंत्री सिद्धार्थ नाथ सिंह ने माना है कि ऑक्सीजन के कारण किसी की मौत हो जाए यह गंभीर अपराध है। उन्होंने कहा कि जो चीजें सामने आ रही हैं, उसको लेकर जांच चल रही है। उन्होंने कहा कि वरिष्ठ चिकित्सक भी इसकी जांच कर रहै हैं। उन्होंने कहा मेडिकल कालेज के प्रधानाचार्य का रवैया इस मामले में सही नहीं था, इसीलिए उन्हें हटाया गया।